Τουναντίον η κατανάλωση μελιού θα μπορούσε να συμπεριληφθεί άνετα σε μία διατροφή με σκοπό την απώλεια βάρους. Το μέλι, ως γλυκαντική ουσία, έχει στη σύνθεση του, ανά γραμμάριο, περίπου 3-3,5 θερμίδες. Συγκρίνοντας το με προϊόντα όπως π.χ. η σοκολάτα που έχει 9-10 θερμίδες ανά γραμμάριο, αντιλαμβάνεται κανείς εύκολα ότι η κατανάλωση μελιού μπορεί να βοηθήσει τον οργανισμό, κατά τη διάρκεια ενός προγράμματος αδυνατίσματος, να λαμβάνει λιγοστές θερμίδες ενώ συγχρόνως να μην δημιουργούνται τα λεγόμενα στερητικά σύνδρομα από την παντελή έλλειψη του γλυκού. Συμπερασματικά το μέλι μπορεί να λαμβάνεται στη θέση ενός άλλου λιπαρού προϊόντος είτε σκέτο (μια κουταλιά της σούπας), είτε σε ένα αφέψημα (τσάι), είτε προστιθέμενο σε ένα γαλακτοκομικό προϊόν (γιαούρτι με μέλι) ή φρυγανιά. Με αυτούς τους εναλλακτικούς τρόπους επιτυγχάνουμε να παίρνουμε πολύ λιγότερες θερμίδες αλλά με πολύ περισσότερα θρεπτικά συστατικά για τον οργανισμό μας, συμβάλλοντας έτσι στην καλή υγεία.